KLASA: 372-08/22-01/4

URBROJ: 2198/12-06/01-22-1

Vir, 29. studenog 2022. godine

Na temelju članka 9. i 10. Odluke o davanju u zakup javnih površina za postavljanje privremenih objekata („Službeni glasnik Zadarske županije“ br. 10/07, „Službeni glasnik Općine Vir“ br. 02/11, 02/12, 02/19) i članka 3. Odluke o prodajnim mjestima za prodaju roba i/ili pružanje usluga izvan prodavaonica na području Općine Vir („Službeni glasnik Zadarske županije“ br. 10/07, „Službeni glasnik Općine Vir“ br. 02/11, 02/12, 02/19) Općinski načelnik Općine Vir raspisuje

**N A T J E Č A J**

za davanje u zakup javnih površina

1. Raspisuje se natječaj za davanje javnih površina u zakup na području Općine Vir za prodaju mješovite robe (suveniri, tekstil, igračke, odjevni predmeti, plastični proizvodi itd.) i druge vrste prodaja na:

k.č. 11748 k.o. Vir - štand od rednog broja 1. do 10., trgovačka djelatnost ( prodaja bižuterije i suvenira)

 - kućice od rednog broja 1. do 7. (prodaja vafli, krafni, kukuruza i sličnih proizvoda)

k.č. 11779 k.o. Vir - kiosk za prodaju suvenira, tekstila, igračaka, odjevnih

 predmeta, plastičnih proizvoda (12 kioska)

k.č. 11424 k.o. Vir - naprava za zabavu (1 mjesto)

2. Početni iznos zakupnine iznosi kako slijedi:

- štand, trgovačka djelatnost ( prodaja bižuterije i suvenira) – 1.500,00 kn

- kućice ( prodaja vafli, krafni, kukuruza i sličnih proizvoda) – 2.000 kuna

- kiosk za prodaju suvenira, tekstila, igračaka, odjevnih predmeta, plastičnih

 proizvoda itd. – 4.000,00 kuna

- naprave za zabavu – k.č. 11424 k.o. Vir - 2.000,00 kn

3. Javna površina daje se u zakup do 08. siječnja 2023. godine.

4. Ponuda za zakup javne površine mora sadržavati:

- točan naziv i adresu ponuditelja, OIB

- iznos ponuđene zakupnine i redni broj štanda ili kućice

- rješenje o upisu u sudski registar iz kojeg je vidljiva djelatnost – pravne

 osobe; presliku obrtnice iz koje je vidljiva djelatnost – fizičke osobe

 - presliku domovnice ili osobne iskaznice sa naznačenim OIB-om fizičke osobe

- dokaz o uplati jamčevine – proračun Općine Vir –IBAN

 HR7824020061848900007, poziv na broj: 68 5789- OIB fizičke osobe i

 pravne osobe

 - naziv banke i broj računa radi povrata jamčevine

 - potvrde o podmirenim svim poreznim i neporeznim obavezama prema Općini Vir i
 trgovačkim društvima u vlasništvu Općine Vir

5. Iznos jamčevine koju treba položiti ponuditelj je 500,00 kn.

Rok za podnošenje ponuda je **02. prosinca 2022.** godine do **10:00 sati.**

Nepravovremene i nepotpune ponude, ponude pravnih ili fizičkih osoba koje su evidentirane kao prekršitelji Odluke o komunalnom redu Općine Vir u proteklih godinu dana i protiv kojih se vodio postupak u proteklih godinu dana, kao i ponude pravnih ili fizičkih osoba koje imaju nepodmirene obveze prema Općini Vir, trgovačkim društvima u vlasništvu Općine Vir i javnim ustanovama na području Općine Vir, neće se razmatrati.

Odabrani ponuditelj dužan je sklopiti ugovor o zakupu u roku od 3 (tri) dana, od dana donošenja odluke o izboru najpovoljnijeg ponuditelja.

**U ponudi se mora navesti redni broj štanda ili kućice za koji se daje ponuda.**

**Konačni raspored lokacija zakupa odredit će se po zaprimanju svih pravovaljanih ponuda.**

**Sastavni dio ovog Natječaja je grafički prikaz javne površine sa lokacijama pokretnih objekata, koji će se objaviti na službenim stranicama Općine Vir.**

Ponude se dostavljaju elektronskim putem na adresu protokol@vir.hr ili u pisarnicu Općine Vir na adresi Trg Sv. Jurja 1, 23234 Vir, sa naznakom **«NATJEČAJ ZA ZAKUP JAVNIH POVRŠINA».**

**Ponuda mora biti zaprimljena do 02. prosinca 2022. godine do 10:00 sati.**

 Načelnik Općine Vir

 Marino Radović, mag.oec.